Benedict Sandin

Benedict Sandin atau nama lahirnya Sandin anak Attat (18 Oktober 1918 - 7 Ogos 1982) merupakan seorang ahli etnologi dan sejarawan berbangsa Iban, beliau merupakan Kurator Muzium Sarawak di Kuching, Sarawak dari Disember 1966 sehingga Mac 1974. 

Beliau banyak mengkaji dan mencatat  dalam makalah muzium pekerjaannya mengenai budaya dan adat resam orang-orang peribumi Sarawak khususnya sejurus sebelum dan selepasnya datangnya pengaruh pemerintahan Raja Putih British; beliau juga banyak mengumpul sejarah lisan salasiah masyarakat Iban ini.

Awal hidup
Sandin lahir pada 18 Optober 1918 di rumah panjang keluarganya, Kerangan Pinggai, di Sungai Paku, lembangan Saribas, Bahagian Saratok, Sarawak. Beliau anak sulung empat adik beradk dalam sebuah keluarga besar di mana datuknya mengetuai puak Iban hilir sungai dari 1875 hingga kematiannya tahun 1900.

Kerjaya

Beliau memasuki perkhidmatan awam sebagai seorang Pegawai Peribumi (Native Officer) Diraja pada 1941, tidak lama sebelum pihak Jepun menduduki Borneo pada Perang Dunia Kedua. Selepas tamatnya perang ini, beliau dipindahkan ke Jabatan Pendidikan Mahkota British sebelum menyertai Pejabat Penerangan Sarawak sebagai seorag pegawai peneranganr.

Beliau turut menjadi penyunting sebuah akhbar bahasa Iban iaitu Pembrita selama 2 tahun. Semasa pekerjaan inilah seorang kurator Muzium Sarawak iaitu Tom Harrisson yang tertarik dengan penulisannya mengajak Sandin menganggotai kakitangan muzium pada tahun 1952.

Dalam alam permuziuman 
Beliau menjalani latihan selama setahun di New Zealand sebelum kembali ke Sarawak untuk mengkaji budaya dan sejarah adat masyarakat Sarawak pada tahun 1953.

Beliau dilantik sebagai Kurator utama Muzium Sarawa tahun 1966 sehingga 1973.

Lanjutan 
Beliau dilantik sebagai Felo Kanan Universiti Sains Malaysia di Pulau Pinang tidak lama selepas beliau bersara. Beliau kembali ke kampung halamannya di Paku, untuk meneruskan kajian persendirian mengenai budaya Iban.

Kematian 
Sandin meninggal dunia akibat barah paru-paru pada bulan Ogos 1982.

Peninggalan 
Hari lahir ke-102 Sandin pada 18 Oktober 2020 diraikan Google Malaysia melalui suatu lakaran memperingati sumbangan memelihara warisan orang Iban dan Sarawak keseluruhannya.

Bibliografi

Buku 
 The Sea Dayaks of Borneo: Before White Rajah Rule (1968)

Monograf 
 Sources of Iban Traditional History (1994, anumerta)

Rujukan

Kelahiran 1918
Kematian 1982
Sejarawan Malaysia
Kurator Malaysia
Ahli etnologi
Orang dari Kuching
Orang Malaysia berketurunan Iban
Sejarawan abad ke-20